Številka: 03215-1/2016-3

Datum: 20. 1. 2016

## ZAPISNIK

8. seje Odbora za stanovanjsko politiko (v nadaljevanju: Odbor), ki je bila v torek, 12. januarja 2016.

Seja je potekala v Klubu 15, Mestna hiša, Mestni trg 1, Ljubljana.

Sejo je vodil predsednik Odbora Anton Kastelic.

Na seji so bili navzoči članice in člani Odbora (v nadaljevanju: člani):

Anton Kastelic, Iztok Kordiš, Emilija Mitrović, Martina Kajzer, Irena Kuntarič Hribar, Bruna Antauer in Nataša Sax.

Na seji so bili navzoči tudi:

Sašo Rink, direktor JSS MOL, Ivan Stanič (MOL OUP), Marko Premelič (MOL OUP) in Boris Kaučič iz MOL, SODMS.

Seja se je pričela ob 16.40 uri ob navzočnosti 6 članov.

S sklicem seje so člani prejeli predlog dnevnega reda 8. seje Odbora:

1. **Potrditev zapisnika 7. seje Odbora za stanovanjsko politiko**
2. **Predlog Trajnostne urbane strategije Mestne občine Ljubljana 2014 – 2020 (TUS-StrMOL) s prilogami**
3. **Predlog Sklepa o povečanju vrednosti namenskega premoženja in kapitala Javnega**

**stanovanjskega sklada Mestne občine Ljubljana**

1. **Razno**

O dnevnem redu ni razpravljal nihče, zato je predsednik dal na glasovanje predlagani dnevni red:

**PREDLOG SKLEPA:**

**Odbor za stanovanjsko politiko sprejme predlog dnevnega reda 8. seje Odbora.**

Navzoči je bilo 6 članov.

Za je glasovalo 6 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsednik je vprašal navzoče člane in članice ali je kakšna pripomba na vsebino zapisnika 7. seje odbora. Prisotni niso podali nobenih pripomb na zapisnik. Nato je predsednik dal na glasovanje naslednji sklep.

**PREDLOG SKLEPA:**

**Potrdi se zapisnik 7. seje Odbora za stanovanjsko politiko.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2**

Predstavnika iz Oddelka za urejanje prostora sta na krajše predstavila Predlog Trajnostne urbane strategije Mestne občine Ljubljana 2014 – 2020 (TUS-StrMOL) s prilogami. Osredotočila sta se na stanovanjsko politiko in jo tudi predstavila na videoprojekciji.

Predstavila sta Predlog Trajnostne urbane strategije Mestne občine Ljubljana 2014 – 2020 ter obrazložila potrebo po tem dokumentu.

Razpravljali so: Ivan Stanič, Marko Premelič, Sašo Rink, Anton Kastelic in Irena Kuntarič Hribar.

Razprava je potekala o strateških dokumentih, o evropskih skladih, o vrtičkarstvu, o mladinski politiki, o kolesarski mreži v Ljubljani, o trajnostno načrtovanem upravljavskem mestu, o izvedbenem načrtu, o sektorskih politikah, o sinteznih strateških ciljih, o RRA LUR, o JSS MOL in državni pristojnosti.

Po končani razpravi je predsednik dal na glasovanje.

**SKLEP:**

**Odbor za stanovanjsko politiko je obravnaval Predlog Trajnostne urbane strategije Mestne občine Ljubljana 2014 – 2020 (TUS-StrMOL) s prilogami in ga predlaga pristojnemu Odboru za urejanje prostora in urbanizem ter Mestnemu svetu MOL v sprejem.**

Navzoči je bilo 7 članov.

Za je glasovalo 7 članov. Proti ni glasoval nihče.

Sklep je bil sprejet.

**AD 3**

Predsednik OSP je na krajše predstavil Predlog Sklepa in nato besedo predal direktorju JSS MOL.

Direktor JSS MOL, g. Sašo RINK, je predstavil Predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana.

Predstavil je potek financiranja, nekatere projekte, obrazložil nepotrebno podvajanje nalog MOL in JSS MOL, krajše seznanil navzoče s stanovanjskim programom JSS MOL za leto 2016 ter poudaril polletno poročanje MOL.

Razpravljal ni nihče.

Predsednik je dal na glasovanje.

**SKLEP:**

**Odbor za stanovanjsko politiko je obravnaval Predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana in ga predlaga pristojnemu Odboru za finance ter Mestnemu svetu MOL v sprejem.**

Navzoči je bilo 7 članov.

Za je glasovalo 7 članov. Proti ni glasoval nihče.

Sklep je bil sprejet.

**AD 4**

Razpravljali so: Sašo Rink, Anton Kastelic, Iztok Kordiš, Emilija Mitrović, Martina Kajzer in Irena Kuntarič Hribar, Nataša Sax in Boris Kaučič

Razprava je tekla razpisih JSS MOLv letu 2016, o razpisih za mlade v MOL, o projektu Brdo 2, o stanovanjskem programu za leto 2017.

Seja je bila končana ob 18.00 uri.

|  |  |
| --- | --- |
| Zapisal: Boris KaučičVišji svetovalec III | Anton KASTELICPredsednik |